**Difficulties, project risks**

A projekt során nem ütköztünk nagyobb nehézségekbe, a kisebb problémákat az előre elkészített risk management tervnek megfelelően sikerült kezelni, így nem volt semmi, ami a projekt sikerességét negatívan befolyásolta volna.

A projekt kezdetén elkészített risk management tervben a következő lehetséges veszélyeket neveztük meg:

Risk: The coordinator organisation has no experience in EU financed international projects

Tapasztalat: A projektvezető nemzetközi projekttapasztalatai segítettek a projekt irányításában, a partnerekkel való kommunikációban, a projekttalálkozóknak és képzési tevékenységeknek a levezetésében és koordinálásában. Sokat számított, hogy a projektvezetőt minden partner ismerte már a projekt kezdete előtt, szakmai tudásáért tisztelik.

Risk: Some of the partners have no experience in EU financed international projects

Tapasztalat: A projektvezető mögött – elsősorban a dán partnerekkel való kommunikációt segítő – tapasztalt tanácsadó csapat állt, mely elsősorban a praktikus feladatokban segítette őt, illetve a tapasztalatlanabb partnerkoordinátorokat, szervezetvezetőket.

Risk: Organisational or personal changes at partners

Tapasztalat: A kockázatkezelő tervnek megfelelően minden partner két főt nevezett ki koordinátornak, így a megvalósítás problémamentesen zajlott. Előfordult ugyan két partnernél is, hogy az egyik koordinátor kiesett, viszont a folytatólagosság megmaradt, mivel a másik koordinátor folytatta munkáját a projektben. A projekt egészét tekintve nem jelentett fennakadást, ugyanakkor az egyik partnernél nehézséget okozott, hogy személyi változások voltak a képzési tevékenységekben résztvevő személyek körében. Ez a projekt eredményeinek hosszú távú megvalósítását veszélyeztethette volna, de szerencsére a szakmai szempontból a szervezeten belül kulcsszerepet játszó munkatársak személye változatlan.

Risk: Organisational problems in connection with partner meetings, study tours and training courses

Tapasztalat: A találkozók, tanulmányutak és képzések szervezése olajozottan zajlott. A szervezési feladatokat sikerült hatékonyan elosztani a házigazda szervezetek és az utazó partnerek között. A szakmai és nyelvi előkészítés pedig a projektvezető és tanácsadóinak feladata volt.

Risk: Relevance problems in the professional content

Tapasztalat: A képzések tematikája a résztvevő partnerszervezetek igényei alapján lett megtervezve, melyet folyamatosan alakítottunk az értékelésekben megfogalmazott megjegyzéseknek megfelelően. Igény mutatkozott a résztvevő intézményekben való rövid gyakorlatra a tanulmányutak során, ezt azonban a nyelvi nehézségek, és a súlyos intellektuális és pszichoszociális fogyatékossággal élő lakók érdekében nem állt módjában a házigazdáknak teljesíteni. Ezen kívül a résztvevők a képzéseket maximálisan relevánsnak és hasznosnak ítélték.

Risk: Communication problems

Tapasztalat: A kockázatkezelési tervnek megfelelően az első találkozó alkalmával megegyeztek a partnerek a kommunikációról. A Facebook csoport volt megfelelő, így az e-mailes levelezés, valamint a releváns szakmai anyagok és beszámolók tárolására a Google Drive felület bizonyult hatékonynak. A partnerek közötti kommunikáció a koordinátorok és a projektvezető között folyt. A koordinátorok fegyelmezetten, a határidőket betartva kommunikáltak. Ugyanakkor a résztvevőktől kapott visszajelzésekből kiderült, hogy a partnerszervezeteken belüli kommunikáció a projekt kezdetén döcögős volt, de miután felhívtuk a koordinátorok figyelmét erre, sikerült javítani.

Risk: Time schedule changes

Tapasztalat: Mivel a tervnek megfelelően már a projekt elején kijelöltük a találkozók és képzési tevékenységek időpontjait, a partnerszervezetek időben tudtak tervezni, így ezzel kapcsolatban nem volt fennakadás.

Risk: Financial difficulties

Tapasztalat: A projektvezető a projekt ideje alatt folyamatos tanácsadással segítette a partnereket pénzügyi kérdésekben, így ez nem okozott problémát.